fniste:, 

SØGER  LÆRDOM  VED  LÆSNING  OG  VED  TRO 

74.  AARGANG 


AARHUNDREDERNES  GAADE. 

En  populær-videnskabelig  Afhandling  om 
Livets  Oprindelse. 

(Af  Dr.  J.  E.  Greaues  ved  Utah  Landbrugs-Kollegium.    Oversat  fra 
»Improvement  Era«). 


(Fortsat  fra  Side  262.) 
Livlose  Stoffer  viser  sig  ofte  i  Bevægelse.  En  Sten,  løsreven 
fra  Bjergsiden,  ruller  ned  i  Dalen  ved  Bjergets  Fod.  Bevæ- 
gelsen er  fra  en  Hvilestilling  til  en  anden.  Amobaens  Bevæ- 
gelse kan  nøjagtigt  efterlignes  med  en  Draabe  Kloroform  an- 
bragt paa  en  tynd  Hinde  Lak,  hvorunder  der  er  Vand.  En 
synlig  Overflade-Spænding  udvikles  mellem  Kloroformen, 
Vandet  og  den  blode  Lakhinde;  snart  vil  Lakken  begynde  at 
opløses  et  eller  andet  Sted,  og  der  vil  Kloroformens  Spænding 
formindskes  og  denne  soge  at  sprede  sig.  Ved  forskellige 
Variationer  af  denne  Metode  kan  man  efterligne  de  storre 
Amøbaers  Jagt  paa  mindre,  Optagelsen  af  Næring  og  mange 
andre  interessante  Livsfænomener.  I  alle  disse  Efterlignin- 
ger maa  det  imidlertid  erindres,  at  Bevægkraften  kommer 
udefra,   medens   den   i   de   levende   Geller   kommer   indefra. 

Denne  kan  vise  sig  som  Forandring  af  Stilling  eller  Plads  paa 
Jordens  Overflade,  som  er  Tilfældet  med  Dyret  eller  de  indre 
protoplasmatiske  Bevægelser  af  Planteceller.  Den  hertil  be- 
nyttede Energi  kommer  fra  Ernæringen  og  deri  har  Loven 
om  Energiens  Bevægelse  vist  sig  at  staa  uomstødelig  ved 
Magt.  Derfra  lærer  vi,  at  de  effektive  Midler,  hvormed  Energi 
omdannes,  ikke  kan  laves  af  Mennesker,  men  er  naturlige 
levende  Geller.  Og  uagtet  Menneskelegemet  i  denne  Henseende 
er  vidunderligt,  saa  er  den  lille  Ildflue,  som  vi  ser  fare  om- 
kring en  mørk  Sommeraften,  maaske  den  mest  vidunderlige 
Dynamo  i  Verden. 

Men  selv  livløse  Stoffer  vokser,  som  enhver  Dreng  er  klar 
over,  naar  han  ruller  sin  Snemand.  En  Klump  Kobbervitriol 
kastet  i  en  Kalium-  og  Blaasyre-Opløsning  vil  snart  udvikle 
et  brunt  Hylster,  hvorfra  Stilke  skyder  op  og  efter  en  halv 
Times  Forløb  er  Opløsningen  fyldt  med  Figurer,  der  baade 
i  Form  og  Farve  slaaende  ligner  Søgræs.  Vægten  af  de  saa- 
ledes  tilvejebragte  kunstige  Planter  kan  være  150  Gange 
større  end  den  oprindelige  Kobbervitriol.  Vi  ved  alle.  at  en 
Krystal  anbragt  i  en  Opløsning  af  samme  Element  vokser. 
Dette  har  været  sammenlignet  med  levende  Organismers  Vækst, 
men  kun  et  Øjebliks  Overvejelse  er  nødvendigt  for  at  kunne 
indse,  at  Ligheden  kun  er  overfladisk.  Krystaller  vokser  ved 
Tilføjelsen  af  samme  Materiale,  medens  den  levende  Celle 
tager  helt  andre  Stoffer  og  forvandler  dem  til  levende  Væv. 

Efter  som  Vækst  betragtet  fra  et  fysiologisk  Standpunkt, 
bestaar  i  Forvandlingen  af  uorganiske  Næringsstoffer  til  nye 
kemiske  Enheder,  der  udgør  Dyrenes  organiserede  Proto- 
plasma, er  det  tydeligt,  at  den  levende  Organisme  maa  have 
Føde.  Det  er  kun  en  kort  Tid  siden,  at  den  Anskuelse  var 
gængse,  at  Menneskets  Føde  skulde  indeholde  Karbolhydra- 
ter, Fedt,  Protein  og  Vand.  Mineralske  Stoffer  blev  betragtet 
mere  som  en  Urenhed,  der  blev  tolereret,  men  ikke  var  nød- 
vendigt, indtil  det  blev  paavist,  at  et  Dyr  sat  paa  en  saadan 
Kost,  døde  hurtigere  end  et  andet,  der  kun  fik  Vand.  Mine- 
raller blev  derefter  erklærede  for  nødvendige,  ikke  alene  som 

Bygningsmateriale  for  Legemet,  der  fungerer  mere  ved  Hjælp 
af  Mineralier  end  ved  organiske  Stoffer.  I  vore  Dage  ved  vi, 
at  en  Diæt  bestaaende  af  ovennævnte  Stoffer  ikke  vil  vedlige- 
holde Væksten  undtagen  det  opbyggende  Vitamin  B  er  til- 
stede, og  da  kun  for  en  kort  Tid,  medmindre  de  regulerende 
Vitaminer  A  og  G  ogsaa  indbefattes  i  Diæten.  Ejheller  er 
Proteinens  Sammensætning  uden  Betydning. 

Diæten  kan  indeholde  alle  disse  Ting  og  dog,  selv  i  et  ungt 
Dyr,  ikke  fremkalde  Vækst,  eller  Væksten  kan  være  abnorm 
som  i  Tilfælde  af  engelsk  Syge,  hvor  der  er  en  mangelfuld 
Skjoldbruskkirtel  eller  Mangel  af  Vitamin  D.  De  Resultater, 
der  er  opnaaet  under  Bestræbelserne  paa  at  gøre  Kritinere 
til  normale  Mennesker  er  en  Forvandling  ligesaa  vidunderlig, 
som  fra  Haletudse  til  Frø.  Gudermatch  gjorde  den  mærkvær- 
dige Opdagelse,  at  selv  denne  Forvandling,  der  i  vort  Klima 
indtræder  i  den  3.  eller  4.  Maaned  af  Haletudsens  Liv,  kan 
bringes  til  at  finde  Sted  naar  som  helst  selv  i  de  yngste  Hale- 
tudser, ved  at  made  dem  med  Skjoldbruskkirtel  —  lige  meget 
fra  hvad  Dyr.  Ved  at  made  ganske  smaa  Haletudser  med 
dette  Stof  frembragtes  Frøer  ikke  større  end  Fluer.  Allen 
gjorde  den  Iagttagelse,  at  dersom  en  ung  Haletudse  berøves 
denne  Kirtel,  er  den  ikke  i  Stand  til  nogensinde  at  blive  en 
Fro;  den  vedbliver  at  være  en  Haletudse,  men  kan  opnaa  en 
høj  Alder  og  bliver  betydelig  større  end  Haletudser  i  Almin- 
delighed. Naar  saadanne  abnorme  Haletudser  imidlertid  bli- 
ver fodret  med  Skjoldbruskkirtel,  gennemgaar  de  straks  For- 
vandlingen. Paa  lignende  Maade  regulerer  denne  Kirtel  Men- 
neskets Vækst  baade  hvad  Form  og  Hurtighed  angaar. 

Den  Storrelse,  som  et  Væsen  opnaar,  bestemmes  ikke  alene 
af  det  nedarvede  og  af  Ernæringen,  men  ogsaa  af  Slimkirte- 
lens Virksomhed.  Den  experimentale  Biologi  har  i  vore  Dage 
været  i  Stand  til  efter  Forgodtbefindende  at  frembringe  Kæm- 
per elller  Dværge  blandt  Dyr  ved  at  bruge  Tithelin,  der  ikke 
alene  forøger  Størrelsen,  men  ogsaa  forlænger  Livet  hos  ved- 
kommende Dyr.  Disse  Opdagelser  har  givet  Diætikeren  og 
Lægen  Vaaben  i  Hænde  mod  aandelige  og  legemlige  Abnor- 


276 

miteter,  hvilke  i  den  mytologiske  Tidsalder  kun  kunde  tæn- 
kes at  tilhore  Guderne. 

Hos  Mennesket  er  der  Perioder  af  hurtig  Vækst  efterfulgt 
af  Hvileperioder.  Der  er  tre  af  disse,  hver  begyndende  med 
en  Periode  af  forholdsvis  langsom  Vækst  eftefulgt  af  en,  i 
hvilken  Væksten  er  meget  hurtig  og  som  kulminerer  og  til- 
dels ophorer  igen.  I  de  forste  to  Perioder  efterfolges  den  af- 
tagende Vækst  af  en  ny  Kraftanstrengelse,  der  er  Begyndel- 
sen til  den  følgende  Periode.  Den  første  slutter  ved  Enden  af 
det  forste  Aar,  den  anden  ved  det  sjette  Aar  og  den  tredie 
ved  Modenhedsalderen. 

Den  tredie  Egenskab  hos  alt  levende,  og  den  eneste,  som 
det  er  sikkert,  at  nogle  af  de  lavere  Organismer  besidder  — 
Organismer  for  smaa  til  at  kunne  ses  selv  i  det  kraftigste 
Mikroskop  —  er  Forplantningsevnen. 

Uagtet  Forplantningens  forskellige  Trin  længe  er  blevet 
studeret,  er  det  forst  i  den  nyere  Tid  lykkedes  med  Held  at 
foretage  Studier  vedrorende  Forplantningens  første  Trin  — 
Befrugtningen.  Loebs  Eksperimenter  med  Æg  af  Søborrer  og 
Froer  har  bevist,  at  de  kan  befrugtes  ad  kemisk  Vej.  Behand- 
let med  visse  Oplosninger  vil  et  ubefrugtet  Æg  udklækkes  til 
et  aldeles  normalt  Dyr.  Disse  Eksperimenters  Resultater  blev 
af  Lægfolk  erklærede  for  at  være  Skabelsen  af  Liv,  men 
Svaret  fra  Videnskabsmanden  lød:  »Nej,  Liv  er  ikke  blevet 
skabt.  Det  er  kun  lykkedes  at  standse  en  kemisk  Proces,  der 
begyndte  med  Cellens  Oprindelse  og  som  tilsidst  ender  med 
Organismens  Dod.«  For  at  prøve  denne  Paastand  blev  ube- 
frugtede Æg  behandlet  med  Syreopløsninger  stærke  nok  til 
at  mindske  Bevægeligheden,  men  for  svag  til  at  dræbe  Gellen, 
cg  det  viste  sig  da,  at  selv  den  ubefrugtede  Celle  udvikledes 
i  nogen  Tid.  Loeb  fandt  endvidere,  at  Livets  Varighed  hos 
visse  lavtstaaende  Dyr  stod  i  Forhold  til  Temperaturen  af 
Vandet,  hvori  de  levede  saaledes,  at  en  Formindskelse  af 
Temperaturen  forøgede  Livets  Varighed. 

For  alle  Dyr  og  Planter  gælder  den  Lov,  at  der  maa  være 
ikke  alene  tilstrækkelig  mineralsk  Næringsstof,  men  det  maa 

være  tilstede  i  det  rette  Forhold.  Betragtet  alene  synes  Eks- 
perimenterne vedrørende  Ægs  Befrugtning  at  være  intet- 
sigende, men  paa  Grundlag  af  disse  har  man  været  i  Stand 
til  at  konstatere  i'olgende  Lov:  »Normalt  Liv  er  kun  muligt, 
naar  de  nodvendige  Salte  forbindes  med  levende  Organismers 
Væv  i  et  bestemt  Forhold.« 

Endelig  har  vi  de  to  andre  Egenskaber  hos  levende  Væ- 
sener, Aandedræt  og  Pirrelighed,  hvis  Tilstedeværelse  ofte 
kun  kan  konstateres  ved  Hjælp  af  særlige  Apparater,  men 
dog  er  ligesaa  fundamentale  som  de  andre.  Alle  levende  Ting 
optager  Ilt,  frigør  Energi  og  afgiver  Kulsyre.  Dette  kan  let 
paavises  for  Menneskets  Vedkommende,  men  ikke  saa  let 
hos  en  Kartoffel,  men  lad  Kartoffelkulen  sætte  under  Vand, 
og  Kartoflerne  vil  drukne.  To  Hvedekerner  anbragt  Side  om 
Side,  er  tilsyneladende  ganske  ens  —  den  ene  er  i  Live  og 
vil  spire,  hvis  den  bliver  plantet,  den  anden  er  død  og  vil 
ikke  vokse.  Anbringes  de  to  Kerner  i  et  Biometer  (Livsmaaler) 
viser  de  en  afgjort  Forskel  i  det  Kvantum  Kulsyre,  de  af- 
giver. 

Studiet  af  dem  og  tusinde  andre  Livsfunktioner  ledsagede 
af  talrige  Forsog  og  Eksperimenter  har  givet  Menneskene  et 
Indblik  i  Naturens  Hemmeligheder,  der  efterhaanden  vil  revo- 
lutionere Lægevidenskaben  og  lede  Sjrgdomsbehandlingen 
ind  i  nye  Spor.  Sygdomme  og  Abnormiteter  optræder  som 
oftest  fordi  visse  Kirtler  ikke  fungerer  rigtigt,  og  det  er  ad 
kunstig  Vej  lykkedes  at  fremstille  mange  af  de  Stoffer,  som 
Kirtlerne  skulde  forsyne  Legemet  med  og  saaledes  erstatte 
disse,  og  naar  dette  er  muligt,  vil  det  saa  ikke  en  Gang  i 
Fremtiden  lykkes  direkte  fra  Mineralriget  at  fremstille  de 
ovrige  nødvendige  Næringsstoffer? 

Vi  har  set  hvor  stort  Udbyttet  har  været  af  at  studere 
den  levende  Celles  Funktioner.  Studiet  af  dens  Form  og  Byg- 
ning er  ikke  mindre  interessant  og  lonnende.  De  ved,  at  der 
er  ikke  to  Mennesker  nøjagtig  ens.  Kvægopdnetterne  fortæller 
os,  at  der  ikke  er  to  Køer,  Faar  eller  Svin,  der  er  ganske  ens, 
og  Botanikerne  siger,  at  der  er  ikke  to  Blade  eller  Græsstraa 

ens.  Og  nu  kommer  Biologen  og  erklærer,  at  de  Protein 
Stoffer,  der  udgor  hver  enkelt  Persons  Cellevæv  er  forskellige 
fra  alle  andres.  Vor  Individualitet  gaar  tilbage  til  hver  enkelt 
Celle.  De  bestaar  ganske  vist  af  de  samme  Grundelementer, 
men  disse  er  arrangeret  i  forskellige  Sammensætninger.  Kan 
der  nu  af  de  19  Elementer,  hvoraf  Protein  er  sammensat, 
frembringes  saa  mange  indbyrdes  forskellige  Proteins?  Ja, 
Matematikere  har  regnet  ud,  at  de  19  Stoffer  kan  sammen- 
sættes paa  to  Millioner  Billioner  indbyrdes  forskellige  Maa- 
der.  Medens  Livet  strømmer  gennen  den  levende  Celle,  holdes 
disse  Elementer  i  en  bestemt  Stilling,  der  ophorer,  naar  Do- 
den  indtræder. 

Ved  Studiet  af  den  levende  Celle  forbavses  man  over  den 
Orden,  Gensidighed,  og  lette  og  sammentrængte  Maade,  hvor- 
paa  Cellen  udfører  sit  Arbejde  i  Sammenligning  med  Menne- 
skers Metoder.  Et  Eksempel  vil  tydeliggøre  dette.  Mennesket 
udskiller  Kvælstof  ved  Hjælp  af  et  mægtigt  Buelys  i  en  Strøm 
af  ophedet  Luft.  Den  gloende  Skive  har  en  Diameter  paa  syv 
Fod  og  naar  en  Temperatur  af  6,300  Grader  Farenheit.  Pro- 
duktet opløst  i  Vand  giver  os  Salpetersyre.  Efter  en  anden 
Fremgangsmaade  bliver  Luften  afkølet  til  —  194  Grader  Cel- 
cius,  Kvælstoffet  afkoges  og  blandes  med  Brint  i  Forhold  1 
til  3  under  Temperatur  af  1300  Grader  Celcius,  og  derefter 
ført  ind  over  meget  findelt  Uranium.  Resultatet  er  Ammo- 
niak. Til  kunstig  Fremstilling  af  disse  Stoffer  kræves  altsaa 
enten  meget  høj  eller  lav  Temperatur  og  store,  indviklede  og 
meget  kostbare  Apparater. 

Naar  Bakteriecellen  udskiller  Kvælstof  foregaar  der  ogsaa 
en  virkelig  Forbrænding,  hvor  Planteresterne  er  Brændslet 
og  Cellelegemet  Ovnen.  Men  hvor  forskellig  er  ikke  de  to. 
Den  levende  Celle  er  90  pCt.  Vand  og  vejer  kun  en  hundred 
Milliondel  af  et  Milligram.  Den  arbejder  i  den  mørke,  fugtige 
og  varme  Jord  og  udvikler  ganske  lidt  Hede  og  intet  Lys.  Den 
producerer  ikke  blot  Kvælstof  og  Ammoniak,  men  de  højst 
komplekse  Proteins. 

Denne  levende  Celle  er  en  Maskine,  der  ikke  alene  udfører 
sit  Arbejde,  men  reparerer  sig  selv.  Den  arbejder,  ved  Hjælp 
af  Enheder  kaldet  Enzymer.  Hver  enkelts  Indvirkning  er 
nøjagtigt  afpasset  efter  alle  de  øvriges  Virksomhed  og  saa- 
ledes,  at  den  levende  Celles  Behov  tilvejebringes.  Gammelt 
Protoplasma  rives  ud  og  nyt  fremstilles  i  dets  Sted.  De  op- 
tagne Stoffer  fordeles  og  opløses,  saa  at  deres  frigjorte  Energi 
kan  anvendes  af  den  levende  Organisme.  Men  naar  Ceremoni- 
mesteren, Livet,  forlader  Legemet,  da  arbejder  hver  især  uaf- 
hængigt af  de  andre.  De  flaa  og  rives  indtil  de  ødelægger 
deres  eget  Hjem.  Det  er  ligesom  de  prøver  paa  at  overgaa 
hverandre  i  dette  Ødelæggelsesværk.  Et  Studium  af  de  Virk- 
somheder, der  er  i  Gang  i  en  levende  Celle,  fremkalder  i  Men- 
neskets Sind  en  Følelse  af  Ærbødighed  og  Ærefrygt,  og  vi 
kan  godt  forstaa,  hvorfor  Dr.  Hodges  i  Princeton  Universitet 
kunde  sige  i  al  Højtidelighed,  lige  før  han  skulde  udføre  et 
Eksperiment:  »Studenter,  tag  Hatten  af.  Jeg  stiller  Gud  et 
Spørgsmaal«. 


KLAG  IKKE. 

Det  er  ikke  ved  at  fortryde,  hvad  der  er  uopretteligt,  at 
ærligt  Arbejde  kan  udføres,  men  ved  at  faa  det  mest  mulige 
ud  af,  hvad  vi  er.  Det  er  ikke  ved  Beklagelse  over,  at  vi  ikke 
har  det  rigtige  Værktøj,  men  ved  at  bruge  det  Værktøj  —  de 
Evner  og  Egenskaber,  som  vi  har  modtaget,  saa  godt  som  mu- 
ligt, at  vi  gavner  os  selv.  Hvad  vi  er  og  hvor  vi  er,  skyldes 
Guds  bestemmende  Forsyn  —  Guds  Gerning,  uagtet  det  kan 
være  Menneskers  Misgerning,  og  den  mandige  og  fornuftige 
Fremgangsmaade  er  at  se  dine  Ufuldkommenheder  lige  i  An- 
sigtet og  søge  at  faa  det  mest  mulige  ud  af  dem. 

Robertson. 

MENNESKETS  OPRINDELSE. 

(I  Forbindelse  med  den  Popularitet,  som  Spørgsmaalet  om 
Skabelse  eller  Udvikling  har  faaet  gennem  den  berømte  Rets- 
sag i  Tennessee,  Amerika,  blev  det  første  Præsidentskab  over 
Jesu  Kristi  Kirke  af  Sidste-Dages  Hellige  for  nyligt  af  et  af 
Landets  største  Avissyndikater  anmodet  om  at  fremsætte 
Mormonkirkens  Stilling  til  Evolutionen.  Følgende  Erklæring 
blev  affattet  og  fremkom  i  mange  af  de  ledende  Dagblade  i 
de  Forenede  Stater,  underskrevet  af  Præsident  Heber  J.  Grant, 
Anthony  W.  Ivins  og  Charles  W.  Nibley,  Kirkens  øverste 
Præsidentskab.) 

»Og  Gud  skabte  Mennesket  i  sit  Billede,  han  skabte  det  i 
Guds  Billede;  Mand  og  Kvinde  skabte  han  dem.« 

I  disse  ligefremme  og  tydelige  Ord  gør  1.  Mosebogs  inspire- 
rede Forfatter  Verden  bekendt  med  Sandheden  vedrørende 
Menneskeslægtens  Oprindelse.  Moses,  Profet-Historikeren, 
der  var  »oplært«,  som  det  siges,  »i  al  Ægypternes  Visdom«, 
udtrykte  ikke  en  blot  og  bar  Teori,  da  han  fremkom  med 
denne  vigtige  Udtalelse.  Han  talte  under  Guds  Aands  Inspira- 
tion og  hans  højtidelige  Erklæring  var  for  alle  Tider  og  for 
alle  Folk.  Ingen  senere  Sandhedens  Aabenbarer  har  modsagt 
Israels  store  Leder  og  Lovgiver.  Alle,  der  siden  har  talt  med 
guddommelig  Myndighed  om  dette  Emne,  har  stadfæstet 
Sandheden  udtrykt  i  disse  Ord.  Ejheller  kunde  det  være  an- 
derledes. Sandhed  har  kun  en  Kilde  og  alle  Aabenbaringer 
fra  Himmelen  er  i  Harmoni,  den  ene  med  den  anden. 

Jesus  Kristus,  Guds  Søn,  er  »det  udtrykte  Billede«  af  hans 
Faders  Person  (Heb.  1  :  3).  Han  vandrede  paa  Jorden  som  et 
menneskeligt  Væsen,  som  et  fuldkomment  Menneske,  og 
sagde,  som  Svar  paa  et  Sporgsmaal  stillet  til  ham:  »Den,  der 
har  set  mig,  har  set  Faderen«  (Joh.  14  :  9).  Dette  alene  burde 
lose  Problemet  tilfredsstillende  for  enhver  tænkende  og  gud- 
frygtig Sjæl.  Det  var  paa  den  Maade,  at  Faderen  og  Sønnen 

som  to  særskilte  Personer,  viste  sig  for  Joseph  Smith,  da  han 
som  en  fjortenaars  Dreng  modtog  sit  første  Syn. 

Jesu  Kristi  Fader  er  vor  Fader  ogsaa.  Jesus  selv  forkyndte 
denne  Sandhed,  da  han  lærte  sine  Disciple  at  bede  saaledes: 
»Vor  Fader,  du,  som  er  i  Himmelen«.  Jesus  er  imidlertid  den 
Forstefodte  blandt  alle  Guds  Born  —  den  forstefodte  i  Aanden 
og  den  enbaarne  i  Kødet.  Han  er  vor  ældre  Broder  og  vi,  lig 
ham,  er  i  Guds  Billede.  Alle  Mennesker  er  i  den  universale 
Faders  og  Moders  Lignelse  og  er  i  Virkeligheden  Guds  Sønner 
og  Døtre. 

Adam,  vor  store  Stammefader,  »det  første  Menneske«,  var, 
lig  Kristus,  en  forud  eksisterende  Aand,  og  blev,  lig  Kristus, 
ifort  et  passende  Legeme,  et  Menneskelegeme,  og  blev  saa- 
ledes en  »levende  Sjæl«.  Læren  om  Forudtilværelsen  kaster 
et  vidunderligt  Lys  over  det  ellers  saa  ubegribelige  Problem 
vedrorende  Menneskets  Oprindelse.  Den  viser,  at  Mennesket 
som  en  Aand  var  født  og  bragt  ind  i  Tilværelsen  af  himmel- 
ske Forældre,  og  opvoksede  til  sin  fulde  Størrelse  i  Faderens 
evige  Boliger,  for  det  kom  paa  Jorden  i  et  midlertidigt  Le- 
geme for  at  gennemgaa  et  Jordelivs  Erfaringer. 

Jesu  Kristi  Kirke  af  Sidste-Dages  Hellige,  støttende  sig  til 
guddommelig  Aabenbaring,  gammel  og  ny,  erklærer  Menne- 
sket for  at  være  Guds  Slægt,  Guddommens  direkte  Efterkom- 
mere. Ved  sin  almægtige  Kraft  dannede  og  organiserede  Gud 
denne  Jord  af  Aand  og  Element,  evigt  lig  Gud  selv. 

Mennesket  er  et  Guds  Barn,  formet  efter  sit  guddommelige 
Ophav  og  begavet  med  guddommelige  Evner  og  Kræfter,  og 
ligesom  en  Søn  af  en  jordisk  Fader  og  Moder  er  i  Stand  til 
at  vokse  op  og  blive  en  Mand,  saaledes  er  de  uudviklede  Efter- 
kommere af  himmelske  Forældre  i  Stand  til,  gennem  Tiders 
og  Evigheders  Erfaringer  og  Fremskridt,  at  blive  lig  Gud. 

MISSIONSNYHEDER. 

Rettelse.  I  Koret  til  Sangen  »Himmelske  Fader«  i  sidste 
Nummer  er  indløbet  en  Trykfejl,  der  af  Hensyn  til  Melodien 
bedes  rettet.  Hvor  der  staar  »Evighedens  Fyrste«  læs:  »Evig- 
heds Fyrste«. 

Daab.  I  Anledning  af,  at  det  den  12.  August  var  75  Aars- 
dagen  for  den  første  Daab  i  Danmark,  blev  det  besluttet  om 
muligt  at  fejre  Dagen  med  en  Daabshandling.  En  saadan  fandt 
Sted  i  fire  Grene  og  følgende  elleve  Personer  blev  døbt:  Aal- 
borg: Witta  Irena  Wagner  og  Else  M.  Rasmussen;  Aarhus: 
Ernestine  Johansen,  Nelly  N.  Nielsen,  Raymond  N.  White, 
Jens  G.  Nielsen  og  Christian  H.  Nielsen;  Esbjerg:  Anna  B. 
Andersen  og  Erna  Mortensen;  København:  Preben  Jørgensen 
og  Anni  W.  Wahl. 

Efteraarskonferencerne  vil  blive  afholdt  som  følger: 
I  Aalborg  Søndag  den  11.  Oktober. 
I  Aarhus  Søndag  den  18.  Oktober. 
I  Kobenhavn  Søndag  den  25.  Oktober. 

De  præsiderende  Brødre  og  deres  Medarbejdere  bedes  træffe 
alle  fornødne  Forberedelser  i  god  Tid  og  underrette  Missions- 
præsidenten  om  de  i  Forbindelse  med  Konferencen  paatænkte 
Møder.  Den  kvindelige  Hjælpeforenings  Basar  bør  afholdes 
i  Konferenceugen,  de  forskellige  Møder  tillyses  og  Medlem- 
mer og  Fremmede  indbydes  til  at  overvære  disse.  Møder  i  de 
mindre  Grene  bør  saa  vidt  muligt  ogsaa  arrangeres. 

John  S.  Hansen, 
Missionspræsident. 

ET  PERSONLIGT  VIDNESBYRD. 

(Tale  at'  Ældste   Orson  F.    Whitney  af  de  Tolvs  Raad,  holdt  ved 

Ungdomsforeningernes    Jubilæums-Konference    i    Salt    Lake    City 

den  7.  Juni  1925.) 

(Fortsat  fra  Side  271.) 

Denne  Kraft  gav  Apostlene  til  andre,  ja,  til  alle  dem,  der 
kom  til  Troen  paa  Jesus  Kristus,  som  omvendte  sig  fra  deres 
Synder  og  blev  rensede  ved  Daab,  udført  af  guddommeligt 
bemyndigede  Herrens  Tjenere,  saaledes  at  de  kunde  modtage 
den  Helligaand,  og  ved  fortsat  Lydighed  vinde  evigt  Liv. 

Saa  meget  om  gamle  Dage;  nu  lidt  om  vor  Tid.  Joseph 
Smith,  til  hvem  Faderen  og  Sønnen  aabenbarede  sig  i  Begyn- 
delsen af  det  nittende  Aarhundrede,  og  gennem  hvem  det 
evige  Evangelium  med  alle  dets  Gaver,  Kræfter  og  Velsig- 
nelser blev  gengivet  ved  Aabningen  af  denne  sidste  og  største 
evangeliske  Uddeling;  Joseph  Smith,  som  med  Sidney  Rigdon 
saa  Guds  Søn  siddende  ved  Guds  højre  Haand;  Joseph  Smith, 
som  med  Oliver  Gowdery  saa  Jehova,  ja,  Jesus  Kristus  staa- 
ende  ved  Forhojningens  Brystværn  i  Kirtland  Tempel;  Jo- 
seph, Profeten,  der  gav  sit  Liv  for  at  lægge  Grundvolden  til 
dette  Værk  —  han  efterlod  sig  mere  end  et  mægtigt  Vidnes- 
byrd om  Jesu  Kristi  Guddommelighed.  Og  ti  tusinder  af  tro- 
faste Hellige  har  glædet  og  glæder  sig  over  disse  Vidnesbyrd, 
stadfæstede  for  dem  ved  den  Helligaands  overbevisende 
Kraft. 

Maa  jeg  føje  min  lille  Skærv  til  den  mægtige  Vidnesbyr- 
dets Bygning  vedrørende  dette  vigtige  Emne?  For  henved  50 
Aar  siden  var  jeg  en  ung  Missionær  i  Staten  Pcnsylvania.  Jeg 
havde  bedet  om  et  Vidnesbyrd  om  Sandheden,  men  udover 
dette  havde  jeg  ikke  lagt  nogen  særlig  Iver  for  Dagen  i  Mis- 
sionsarbejdet. Min  Medarbejder,  en  erfaren  Mand  i  dette  Ar- 
bejde, bebrejdede  mig  for  min  Mangel  paa  Interesse.  »De 
burde  studere  Kirkens  Boger,«  sagde  han,  »De  er  sendt  herud 
for  at  forkynde  Evangeliet  og  ikke  for  at  skrive  Avisartikler« 
—  for  det  var,  hvad  jeg  foretog  mig  ved  den  Lejlighed. 

Jeg  vidste,  han  havde  Ret,  men  dog  fortsatte  jeg,  betaget 
som  jeg  var  af  den  Opdagelse,  at  jeg  kunde  bruge  en  Pen, 
og  foretrak  dette  fremfor  nogen  anden  Beskæftigelse  med 
Undtagelse  af  Skuespillet,  min  Ungdoms  Higen,  som  jeg 
havde  lagt  paa  Hylden,  da  jeg  21  Aar  gammel  modtog  et 
Kald  til  Missionsmarken. 

En  Nat  drømte  jeg  —  hvis  det  kan  kaldes  en  Drøm  —  at 
jeg  var  i  Gethsemane  Have  og  Vidne  til  Frelserens  Smerte. 
Jeg  saa  ham  saa  tydelig,  som  jeg  ser  denne  Forsamling.  Jeg 
stod  bag  et  Træ  i  Forgrunden,  hvor  jeg  kunde  se  uden  at 
blive  set.  Jesus  med  Peter,  Jakob  og  Johannes  kom  gennem 
en  lille  Laage  til  højre  for  mig.  Her  forlod  han  de  tre  Apostle 
efter  at  have  sagt,  at  de  skulde  knæle  ned  i  Bon.  Han  gik 
over  til  den  anden  Side,  hvor  han  ogsaa  knælede  ned  og  bad. 
Det  var  den  samme  Bøn,  som  vi  alle  er  bekendte  med:  »Min 
Fader;  er  det  muligt,  da  gaa  denne  Kalk  mig  forbi;  dog  ikke 
som  jeg  vil,  men  som  du  vil«. 

Medens  han  bad  strømmede  Taarerne  ned  over  hans  An- 
sigt. Jeg  blev  saa  bevæget  over  dette  Syn,  at  jeg  ogsaa  græd 
af  ren  Medfølelse  med  hans  store  Sorg.  Mit  Hjerte  krympede 
sig,  jeg  elskede  ham  af  hele  min  Sjæl  og  blev  betaget  af  en 
inderlig  Længsel  efter  at  være  hos  ham. 

Omsider  rejste  han  sig  og  gik  over  til  Stedet,  hvor  Apost- 
lene knælede,  sovende.  Han  vækkede  dem,  og  i  en  venligt  be- 
brejdende Tone  uden  mindste  Spor  af  Vrede,  spurgte  han 
dem,  om  de  ikke  kunde  vaage  en  Time  med  ham.  Der  var 
han  med  hele  Verdens  Syndebyrde  hvilende  paa  sine  Skul- 
dre, med  enhver  Mands,  Kvindes  og  Barns  nagende  Smerte 
borende  sig  ind  i  hans  folsomme  Sjæl  —  og  de  kunde  ikke 
vaage  med  ham  én  stakkels  Time. 

Han  forlod  dem  igen  og  fortsatte  sin  Bon,  og  da  han  kom 
tilbage,  fandt  han  dem  atter  sovende.  Han  vækkede  dem  og 
talte  igen  til  dem,  og  gik  saa  atter  tilbage  for  at  bede.  Tre 
Gange  skete  dette  indtil  jeg  fik  et  tydeligt  Indtryk  af  hans 
Udseende  —  hans  Ansigt,  Skikkelse  og  Bevægelser.  Han  var 

en  høj  og  statelig  Mand  med  en  værdig  Holdning  —  aldeles 
ikke  den  svage,  blødagtige  Stakkel,  som  nogle  Malere  har 
fremstillet  —  han  var  en  Gud  blandt  Mennesker  og  dog  sagt- 
modig og  ydmyg  som  et  lille  Barn. 

Nu  indtraadte  pludseligt  en  Forandring,  uagtet  Stedet  ved- 
blev at  være  det  samme.  Korsfæstelsen  havde  fundet  Sted  og 
Frelseren  med  de  tre  Apostle  stod  rede  til  at  forlade  Jorden 
og  stige  op  til  Himmelen.  Jeg  kunde  ikke  udholde  det  læn- 
gere. Jeg  lob  frem  fra  mit  Skjul,  kastede  mig  ned  for  hans 
Fodder  og  bad  ham  tage  mig  med  sig. 

Jeg  skal  aldrig  glemme  den  milde  og  kærlige  Maade,  paa 
hvilken  han  bøjede  sig  og  løftede  mig  op  og  omfavnede  mig. 
Det  var  saa  levende,  saa  virkeligt,  at  jeg  ligesom  mærkede 
Varmen  fra  hans  Bryst,  da  han  holdt  mig  ind  til  sig.  Da 
sagde  han:  »Nej,  min  Søn;  disse  har  fuldført  deres  Arbejde 
og  de  gaar  med  mig,  men  du  maa  blive  og  udføre  dit«.  Jeg 
holdt  endnu  ved  ham,  og  idet  jeg  saa  op  i  hans  Ansigt  — 
thi  han  var  højere  end  jeg  —  bad  jeg  inderligt:  »Lov  mig, 
at  jeg  maa  komme  til  dig  tilsidst«.  Han  smilede  venligt,  si- 
gende: »Det  vil  udelukkende  afhænge  af  dig  selv«.  Jeg  vaag- 
nede  med  Graad  i  Halsen  og  det  var  Morgen. 

»Det  er  fra  Gud«,  sagde  min  Medarbejder,  da  jeg  fortalte 
ham  Drømmen.  »Det  nærer  jeg  ingen  Tvivl  om,«  var  mit 
Svar.  Jeg  forstod  tilfulde  dens  Betydning.  Jeg  havde  aldrig 
tænkt,  at  jeg  skulde  blive  en  Apostel  eller  indtage  nogen 
Stilling  i  Kirken,  og  jeg  tænkte  heller  ikke  noget  saadant  ved 
denne  Lejlighed.  Dog  vidste  jeg,  at  disse  sovende  Apostle 
betød  mig.  Jeg  sov  paa  min  Post,  som  enhver  Mand  eller 
Kvinde  gør,  der  er  bleven  guddommeligt  beskikket  til  at  ud- 
føre noget  Arbejde,  men  forsømmer  dette  for  noget  andet. 

Men  fra  den  Stund  var  alt  forandret,  jeg  var  et  andet  Men- 
neske. Jeg  holdt  ikke  op  med  at  skrive,  thi  Præsident  Brig- 
ham Young,  der  havde  set  nogle  af  mine  Bidrag  til  de  lokale 
Aviser,  skrev  til  mig,  at  jeg  skulde  dyrke  hvad  han  kaldte 
min  »Gave  til  at  skrive«,  saa  at  jeg  kunde  anvende  den  i 

Fremtiden  ved  »Udbredelsen  af  Sandhed  og  Retfærdighed 
paa  Jorden«.  Dette  var  hans  sidste  Ord  og  Raad  til  mig.  Han 
dode  det  samme  Aar,  medens  jeg  endnu  var  i  Missionsmar- 
ken.  Jeg  vedblev  at  skrive,  men  fra  nu  af  var  det  for  Guds 
Kirke  og  Rige  først  og  fremmest. 

Og  da  kom  det  guddommelige  Lys,  der  er  større  end  alle 
Drømme,  Syner,  og  andre  Tilkendegivelser  tilsammen.  Ved 
Skinnet  fra  Guds  Lys  —  den  Helligaands  Gave  —  saa  jeg, 
hvad  jeg  indtil  da  aldrig  havde  set,  lærte,  hvad  jeg  indtil 
da  aldrig  havde  lært,  jeg  elskede  Herren,  som  jeg  aldrig 
havde  elsket  ham  før.  Min  Sjæl  var  tilfreds,  min  Glæde  fuld- 
kommen, thi  jeg  havde  et  Vidnesbyrd  om  Sandheden,  og  det 
er  vedblevet  hos  mig  til  denne  Dag. 

Jeg  véd  at  min  Forløser  lever.  Ikke  en  Gang  Job  vidste 
det  bedre.  Jeg  har  Beviser,  som  jeg  ikke  kan  betvivle;  og 
dette  er  Grunden  til,  at  jeg  i  Aften  er  iblandt  dem,  der  op- 
løfter Banneret  med  vort  Valgsprog:  Et  personligt  Vidnes- 
byrd om  Jesu  Kristi  Guddommelighed. 


„FOR  AT  NYDE  GLÆDE". 

(Af  J.  L    Behunin  i  »Millennial  Star«.) 

I  denne  Tid  og  Slægt  er  hver  Person  til  en  vis  Grad  en 
uafhængig  Kraft.  Vi  er  hver  især  udrustet  med  visse  Egen- 
skaber, og  det  er  overladt  til  os  selv,  hvorledes  vi  vil  bruge 
dem.  Vi  kan  bruge  dem  til  Gavn  for  Udviklingen,  eller  give 
Satan  Haanden  ved  at  odelægge  det,  som  vor  Næste  har 
frembragt.  Besiddelsen  af  Handlefriheden  har  mange  for- 
skellige Tilstande  til  Følge;  nogle  Mennesker  bygger  op,  an- 
dre river  ned  —  følgelig  er  nogle  lykkelige,  andre  er  bedrø- 
vede. Mennesker  traver  afsted  i  forskelligt  Tempo  og  i  mange 
Retninger,  nogle  gaar  op  ad  Bakke,  andre  ned. 

Idet  vi  lægger  Mærke  til  disse  Ting  undrer  vi  os  over,  hvor- 
for et  Menneske  vil  arbejde  hele  Dagen  igennem,  Dag  efter 

Dag,  og  villigt  underkaste  sig  Savn  og  Møje.  Ønsker  han 
Rigdom?  Hvorfor  skulde  han  hige  efter  Penge  og  denne  Ver- 
dens timelige  Ting?  Er  den  rige  Mand  tilfreds?  Han  anven- 
der store  Summer  til  fine  Huse,  til  Rejser  og  Luksus,  og  er 
altid  paa  Jagt  efter  noget,  som  hans  Rigdom  ikke  synes  at 
kunne  give  ham. 

Hovedopgaven  hos  alle  Mennesker  er  at  erhverve  sig 
Lykke,  thi  derved  oplives  baade  Legeme  og  Aand.  Den  efter- 
lader ingen  ubehagelig  Eftersmag.  Det  er  for  at  opnaa  Glæde, 
at  vi  stræbe,  arbejde  og  kæmpe.  Til  Trods  for,  at  den  fore- 
kommer i  store  Mængder  og  kan  findes  i  alle  Dele  af  Verden, 
er  Folk  dog  i  uafbrudt  forvirret  Kamp  i  dere  ;  Higen  efter 
den.  Ofte  hamrer  de  løs  paa  selve  Retfærdighedens  Mure  i 
deres  afsindige  Forsøg  paa  at  tilvende  sig  den  eftertragtede 
Skat.  Men  saadanne  Forsøg  er  hen  i  Vejret.  Kain  troede,  at 
Besiddelsen  af  hans  Broders  Flokke  vilde  være  ham  en 
Glæde,  hvorfor  han  dræbte  Abel.  Hvilken  frygtelig  Fejlta- 
gelse. I  Stedet  for  Glæde  blev  Sorg  og  Elendighed  udgydt 
over  hans  Hoved.  Han  havde  Flokkene,  men  han  havde  ikke 
erhvervet  sig  Retten  til  dem.  Han  havde  ikke  opfyldt  Ret- 
færdighedens Fordringer,  derfor  blev  Elendighed  hans  Straf. 
Et  Menneske  stjæler  maaske  i  Forventningen  om  at  skulle 
have  Glæde  af  de  tilranede  Værdier;  Spilleren  vinder  maaske 
store  Summer  uden  at  have  ydet  noget.  De  er  menneskelige 
Snyltere.  Intet  Menneske  kan  have  Glæde  ved  at  besidde  no- 
get, som  han  ikke  har  frembragt  eller  fortjent. 

Er  ikke  vort  Livs  lykkeligste  Øjeblikke  de,  hvori  vi  udfø- 
rer noget  for  vore  Medmennesker?  Det  er  ikke  nok,  at  vi 
lader  vor  Interesse  dreje  sig  alene  om  vort  eget  Velfærd.  Vi 
maa  elske  vor  Næste  som  os  selv,  og  Egenkærligheden  maa 
bandlyses  for  at  vi  saa  meget  des  bedre  kan  adlyde  det  store 
Bud.  Derved  hjælper  vi  til  at  gøre  Verden  en  lille  Smule 
bedre,  og  selv  høster  vi  Glæde  deraf.  Lige  meget  hvad  vi  gør 
til  Gavn  og  Nytte  for  andre,  vil  Glæde  blive  vor  Løn. 

Glædens  Beskaffenhed  vil  staa  i  nøje  Forhold  til  vore  Ydel- 

sers  Kvalitet.  Det  Menneske,  der  udforer  det  bedste,  er  altid 
det  lykkeligste,  hvad  enten  han  er  den  bedste  Musiker,  Sko- 
mager, Landmand  eller  Prædikant.  Hans  Glæde  tilmaales 
ham  efter  hans  Ydelsers  Omfang.  At  foroge  og  forbedre  Ar- 
bejdets Kvalitet  bor  derfor  være  alles  Formaal.  Resultatet  af 
en  saadan  Bestræbelse  er  Opnaaelsen  af  Hensigten  med  vort 
Liv.  Virkelig  Glæde  er  den  højeste  Belonning.  Det  er  sandt, 
at  der  kun  er  faa  Personer,  som  er  saa  nær  fuldkomne,  al  de 
er  fri  for  alt  ondt,  men  lad  os  ikke  undskylde  vore  Mangler 
med  det  Paaskud,  at  vi  ikke  evner  at  overvinde  dem.  At  gøre 
dette  er  at  overgive  os  til  det  onde,  og  Følgerne  vil  blive  Sorg 
og  Skuffelse.  For  at  undgaa  dette  er  det  nødvendigt  for  os 
alle  at  adlyde  Guds  Befalinger.  Lykke  er  en  Gave  fra  Gud  og 
kan  kun  opnaas  gennem  Adlydelsen  af  de  Love,  der  er  de 
nødvendige  Betingelser.  Dette  betyder,  at  vi  ikke  kan  gøre 
som  vi  selv  lyster  og  opnaa  Lykke,  men  vi  maa  benytte  den 
Fremgangsmaade,  som  Erhvervelsen  af  Lykke  kræver.  Vi 
maa  forme  vore  Ønsker  og  Attraa  saaledes,  at  de  harmo- 
nerer med  vor  himmelske  Faders  Hensigter,  thi  han  er  Give- 
ren af  alle  Velsignelser.  Frelserens  Lærdomme  tilkendegiver 
for  os,  hvad  Gud  forlanger  af  sine  Børn.  Evangeliet  er  den 
mest  fuldkomne  Lov.  Det  er  et  Rejsekort  over  Livet  og  den 
Rute,  det  udpeger  for  os,  er  den  korteste  og  bedste  Vej  til  Op- 
naaelsen af  evig  Glæde. 


Naar  Guds  Aand  fylder  et  Menneskes  Hjerte,  da  erkender 
han  sine  egne  Fejl;  naar  en  hvilken  som  helst  anden  Aand 
besjæler  ham,  ser  han  kun  andres. 

